ЛIы телъыджэт
Махуэ плIыщI ирикъуащ Нало Аскэрхъан дунейм зэрехыжрэ. Ноби ди фIэщ тхуэщIыркъым а цIыху телъыджэр къытхэмытыжу. Аскэрхъан 1930 гъэм дыгъэгъазэм и 24-м Старэ Урыху къуажэм къыщалъхуащ. Я жылэм дэт курыт еджапIэр дыжьын медалкIэ къиуха нэужь, Налшык медучилищэм щеджащ. Дзэм къулыкъу щызыщIэну щIэхъуэпс щIалэр щIотIысхьэ зауэ хуэIухуэщIэхэм щыхурагъаджэу Владикавказ дэт училищэм икIи ар фIы дыдэу къеух. И щIэныгъэм хигъэхъуэн мурад иIэу, маршал Шапошниковым и цIэр зезыхьэ академиери Красноярск дэт пединститутри къеухыж.
Нало Аскэрхъан илъэс 26-кIэ къулыкъу щищIащ къэрал кIуэцIыдзэм. Взводым и командиру, лейтенанту щIидзэри, полкым и командир хъуащ, полковник цIэри къыфIащащ. Ар щытащ СССР-м и МВД-м Индыл-Вяткэ щIыналъэм щиIэ дзэхэм я оперативнэ штабым и унафэщIым и къуэдзэу. Къэбэрдей-Балъкъэрым щыщу япэ дыдэ самбэмкIэ «Спортым и мастер» зыфIащар Нало Аскэрхъанщ. Ар ди республикэм атлетикэ псынщIэмкIэ и чемпион хъуащ. Лъэпкъ бэнэкIэмкIи спортым и мастерщ.
Къэрал кIуэцIыдзэм щыхэта лъэхъэнэм Налор гурэ псэкIэ и хэкум хуэлэжьащ икIи мызэ-мытIэу саугъэт зэхуэмыдэхэр къыхуагъэфэщащ. Абы къратащ «Вагъуэ плъыжь» орденыр, медаль зэхуэмыдэу 12.
Отставкэм кIуа нэужь, полковник Нало Аскэрхъан и гъащIэр щхьэузыхь хуищIащ лъэпкъым и щIэблэр хэкупсэу гъэсэным. Ар Ветеранхэм я советым и унафэщIым и къуэдзэу, ветеранхэм я IуэхухэмкIэ МВД-м и управленэу Налшык къалэ щыIэм и унафэщIым и дэIэпыкъуэ- гъуу.
Нало Аскэрхъан и дуней тетыкIар, абы хэкум хуиIа лъагъуныгъэр щапхъэщ къытщIэхъуэ щIэблэм дежкIэ. Дигу ихунукъым а лIы телъыджэр — ди ныбжьэгъур, лэжьэгъур.
Думай Борис,
КъБР-м и МВД-м и Ветеранхэм я советым и тхьэмадэ.
